જૂન ક્વાર્ટરમાં ડોલર સામે રૂપિયામાં પાંચ ટકાનો ઘટાડો થયો હોવા છતાં કરન્સી બેસિસ પર ડોલરમાં રેવન્યુમાં ૧.૬ ટકાનો વધારો થયો હતો. તેનું કારણ ડોલર સામે યુરો અને પાઉન્ડના મૂલ્યમાં થયેલો તીવ્ર ઘસારો હતો જેના કારણે રૂપિયામાં ૨.૩૦ ટકાથી વધુના ઘસારાનો પૂરતો લાભ મળ્યો ન હતો. અન્ય કરન્સીમાં મળતી આવકને એકાઉન્ટિંગના હેતુ માટે સૌ પ્રથમ ડોલરમાં રૂપાંતરિત કરવામાં આવે છે અને અંતે રૂપિયામાં રૂપાંતરિત કરાય છે જેથી કરન્સીની અસર પડે છે.